text: Prins Nikolai skal være soldat i Varde
  28 februar 2018 kl. 15.49
  Prinsen tager en to-årig reserveofficeruddannelse på Hærens Sergentskole i Varde.
  Prins Nikolai kunne måske vælge at satse på sin modelkarriere, efter han sprang ud som model for modefirmaet Burberry for nylig, men det gør han ikke - i hvert tilfælde ikke "kun".
  Når han bliver student til sommer begynder 18-årige Prins Nikolai på en to-årig reserveofficeruddannelse på Hærens Sergentskole i Varde, oplyser han til ugebladet Tæt På.
  